
**Breakou****t**  
**LeKjObBzSaPat**

# Bevezetés

A LeKjObBzSaPat a már ikonikusnak számító Breakout arcad játékot valósítja meg Java alkalmazás formájában. Az eredetit az Atari Inc. készítette el a korábbi Pong játékuk hatására 1976-ban. Ennek egy kissé átdolgozott változata lesz a miénk. A képen az 1976os Atari által elkészített Breakout látható.

Áttekintés

A játék egy vertikális képernyőn játszódik és célja, hogy az életünk elvesztése előtt minél több pontot szerezzünk. Pontokat a képen látható színes téglalapok elpusztításával szerezhetünk, ezt a játékban lévő és pattogó labdával érhetjük el.  
A labdánk a pálya oldalfalairól, tetejéről, téglalapokról és az általunk vízszintesen irányított platformról pattan vissza. Pontszerzés érdekében platformunkat mindig úgy kell pozícionálnunk, hogy arról a labdánk visszapattanjon mikor lefelé tart és így játékban tartsuk, folytatódjon a játékmenet. Amennyiben nem sikerül megfelelően pozícionálunk a platformunkat, elveszítjük a labdánkat és vele együtt az életünket is, ami természetesen a játék végét vonja maga után.  
Pontokat az elpusztított téglalapok után kapunk és ennek az a módja, hogy a labdánkkal eltaláljuk őket.  
A téglalapok színe jelentéssel is bír, minden szín egy bizonyos “nehézséget” jelöl. A köztük lévő különbség az értük járó pontban és az elpusztításukhoz szükséges találatok számában nyilvánul meg. Alul találhatóak a kevesebb pontot érő téglalapok és ahogyan haladunk felfelé, egyre több pontot érnek majd és elpusztítani is nehezebben lehet őket.  
A játékidő múlásával a játék is nehezedik különböző módokon. Bizonyos időintervallumok elteltével a labdánk gyorsul, ezáltal megnehezítve annak a játékban tartását. Továbbá a platformunk mérete is csökken.

# Extrák

Az eredeti játékkal ellentétben a mi verziónkban állítható lesz a játék nehézségi szintje. Továbbá a játékmenet izgalmasabbá tételének érdekében különböző erősítőket vehetőnk fel, amik ideiglenesen befolyásolnak különböző tényezőket, például a labda sebességét vagy pedig a platform szélességét.

# Támogatottság

A játékprogram támogatja a populáris asztali operációs rendszereket, mint például Linux, MacOS, Linux disztribúciók.

A következőkben egy jelképes ajánlott konfigurációt mutatunk be:

* Pentium II processzor vagy újabb
* 128 MB memória vagy több
* 100 MB szabad hely a winchesteren
* Operációs rendszer független

# Tervezési korlátozások

A játék Java 16 verziója alatt készült, ezért régebbi Java-val nem ajánlott játszani, mivel jelentősen rosszabbodhat a felhasználó játékélménye kompatibilitásból adódó hibák miatt.

# Felhasználói interfész

A program GUI-t (Graphical User Interface), vagyis grafikus felhasználói felületet használ. GUI a felhasználóval grafikus elemeken át tart kapcsolatot, ilyen grafikus elemek például az ablak, az ikon, az egérkurzor stb. Kezelése még a kezdő számítógép felhasználók számára se okoz bonyodalmat, könnyű beletanulni, akár még gyerekek. Az programban lesz egy a felhasználás első lépéseit megkönnyítő dokumentáció/ tutorial.

# Hardware interfészek

A program működtetéséhez elengedhetetlen feltéttel egy egér, amivel a játékot irányíthatjuk.